26.3.2020

תושבים יקרים,

אנו נכנסים לתקופה מורכבת שמצריכה מאיתנו גם הערכות וגם הרבה סובלנות.

אנו מודעים לבלבול הרב שאנו מוצפים כל יום.

אנחנו בצוות צח"י של היישוב נערכים לתת מענה בהתאם להנחיות המועצה ולהקל על התושבים בקבלת המסרים השונים.

ראשית, יש לנהוג על פי הנחיות משרד הבריאות ולהימנע מהתקהלויות. דף מסרים הועבר היום בקבוצות השונות. גם בצרכניה, נא להקפיד על כניסה מבוקרת של אנשים וגם להשתמש באמצעים להגברת ההגיינה. לנוחיותכם יש אצל דדו כפפות, אלקוג'ל ומגבונים.

בנוסף, אנו נערכים להקטנת החיכוך עם אנשים מבחוץ, השער נשאר סגור ונפתח רק ע"י טלפון. אנו נציב שלט בכניסה שמורה על כניסת לתושבים בלבד.

אנחנו מבקשים, המנעו מהכנסת אנשים חיצוניים שלא לצורך.

אנו בוחנים הכנסת שמירה לרוב שעות היממה ולשם כך נצטרך את עזרתכם לסייע בשמירה בכניסה ליישוב בכדי לבדוק את הבאים ליישוב.

סוגיה בוערת והיא המצאות אנשים בבידוד בתוך היישוב. ישנם מספר אנשים הנמצאים בבידוד באחד הבתים ביישוב. אנו נמצאים איתם בקשר בכדי לוודא שהם לא מפרים את תנאי הבידוד. למרות כל מיני שמועות, עד כה הם לא הפרו את תנאי הבידוד והם מודעים היטב להשלכות הצפויות להם אם הם יפרו אותם.

היום העברנו את הנחיית המועצה בנוגע לאיכלוס מבודדים בצימרים. אנחנו גם מבקשים מכל בעלי הצימרים והנכסים להימנע מכך. יש לנו ערבות הדדית ואוכלוסייה רחבה שבסיכון. חובה עלינו לשמור עליה ועל בריאות של כלל התושבים.

בנושא הוותיקים, לצערנו נאלצנו להפסיק את פעילות מועדון הוותיק מיד עם התפרצות המגפה. צוות הרווחה של היישוב נמצא איתם בקשר ומספק להם מנות ותרופות לפי בקשה. מי שיש לו צורך כזה מוזמן לפנות ישירות לרב משה פינטו.

חשוב מאוד להיות עם הוותיקים בקשר ולהפיג להם אפילו במקצת את הבדידות, אך מבלי לסכן אותם. ייתכן מאוד שהשהות בבתים תתארך ולכן אנו מזמינים את התושבים ליזום פעילויות להפגת השעמום ולחיזוק קשרי הקהילה.

בברכה,

צוות צח"י